cyanic-selkie/wikianc huggingface dataset:
ილჰამ ტოჰტი
ილჰამ ტოჰტი (ئىلھام توختى; დ. 25 ოქტომბერი, 1969) — უიღურული წარმოშობის ჩინელი ეკონომისტი, რომელიც სამუდამო პატიმრობას იხდის ჩინეთში სეპარატიზმის ბრალდებით. 2009 წლის 5 ივლისის ურუმჩის მოვლენების შემდეგ ჩინეთის ხელისუფლებამ დააპატიმრა სინძიანის უიღურთა ავტონომიურ რაიონში ხელისუფლების პოლიტიკის კრიტიკის გამო. მოგვიანებით გაათავისუფლეს. 2014 წლის იანვარში მეორედ დაპატიმრეს და მიუსაჯეს სამუდამო პატიმრობა. 2019 წელს გადეცა სახაროვის პრემია ჩინელებსა და უიღურებს შორის ურთიერთგაგების განვითარების მცდელობებისთვის და ვაცლავ ჰაველის სახელობის პრემია ჩინეთის სახალხო რესპუბლიკაში უიღურთა სამოქალაქო უფლებების დაცვისათვის. იგი ასევე არის ამერიკული ცენტრის ჯილდოსა (2014 წელი) და მარტინ ენალსის ჯილდოს (2016 წელი) ლაურეატი.
ბიოგრაფია
ილჰამ ტოჰტი დაიბადა 1969 წლის 25 ოქტომბერს ქალაქ არტუშში სინძიანის უიღურთა ავტონომიურ რაიონში. მან დაამთავრა ჩრდილო-აღმოსავლეთის პედაგოგიური უნივერსიტეტი და ეკონომიკის სკოლა. მოგვიანებით ხდება პეკინის ეროვნებათა ცენტრალური უნივერსიტეტის ეკონომიკის პროფესორი.
ბრძოლა უიღურთა უფლებებისათვის
2006 წელს დააარსა ვებ-გვერდი „Uyghur Online“, რომელზეც აქვეყნბდა სტატიებს უიღურულ და ჩინურ ენებზე, რათა გაეღრმავებინა ურთერთგაგება უიღურებსა და ჩინელებს შორის. რადიო თავისუფალი აზია მის ბლოგს უწოდებდა ზომიერ, ინტელექტუალურ რესურსს სოციალური პრობლემების გადასაჭრელად. 2008 წლის შუა პერიოდში ხელისუფლებამ დახურა მისი ვებ-გვერდი. 2009 წლის ინტერვიუში, რომელიც მან რადიო თავისუფალ აზიას მისცა, ღიად გააკრიტიკა ჩინეთის ხელისუფლების პოლიტიკა სიძნიანის უიღურთა ავტონომიურ რაიონში. ტოჰტი ამტკიცებდა, რომ 90-იან წლებში მთავრობისთვის კვლევის წარმოებისას, მან აღმოაჩინა, რომ უიღურთა ავტონომიურ რაიონში 1,5 მილიონი უმუშევარი იყო 20 მილიონზე ნაკლები ადამიანიდან. გარდა ამისა, მან გააკრიტიკა უიღურთა ავტონომიური რაიონის გუბერნატორი ნურ ბექრი და მას „არაკვალიფიციური“ მმართველი უწოდა. ტოჰტი ასევე ითხოვდა ჩინეთის სახალხო რესპუბლიკის კანონის „ეთნიკური ავტონომიის შესახებ“ სრულ ამოქმედებას.
შევიწროება ხელისუფლების მხრიდან
2009 წლის მარტში იგი დააკავეს და დაადანაშაულეს სეპარატიზმში. 2014 წელს იგი გაასამართლეს და მიუსაჯეს სამუდამო პატიმრობა.
საერთაშორისო პრემიები
2019 წელს ჩინეთის სახალხო რესპუბლიკის ციხეში მყოფმა ილჰამ ტოჰტიმ მიიღო ორი პრესტიჟული საერთაშორისო პრემია: ვაცლავ ჰაველის სახელობისა და ანდრეი სახაროვის სახელობის პრემიები.
ვაცლავ ჰაველის პრემია
2019 წლის სექტემბერში ევროპის საბჭოს საპარლამენტო ასამბლეამ ტოჰტის გადასცა ვაცლავ ჰაველის პრემია უიღურთა უფლებების დაცვისათვის ჩინეთის სახალხო რესპუბლიკაში. ტოჰტის სახელით პრემია გადაეცა ენვერ კანს, რომელიც არის ორგანიზაცია „ილჰამ ტოჰტის ინიციატივის“ წევრი.
სახაროვის პრემია
2019 წელს ილჰამ ტოჰტი ასევე დააჯილდოეს სახაროვის პრემიით „ჩინელებსა და უიღურებს შორის ურთიერთობების განვითარების მცდელობისთის“. ევროპის პარლამენტის პრეზიდენტმა დავიდ სასოლიმ მოუწოდა ჩინეთის ხელისუფლებას დაუყოვნებლივ გაათავისუფლოს ტოჰტი.
სქოლიო
კატეგორია:ვაცლავ ჰაველის პრემიის ლაურეატები
თელავის საცხოვრებელი სახლი (ერეკლე II-ის მოედანი 4)
თელავის საცხოვრებელი სახლი — არქიტექტურული ძეგლი თელავში. მდებარეობს ერეკლე II-ის ქუჩაზე (№ 4). თარიღდება XIX საუკუნის II ნახევრით. ამ სახლში ამჟამად განთავსებულია ელენე ახვლედიანის სახელობის სამხატვრო სკოლა.
სახლი ერთსართულიანია, საკმაოდ მაღალი, ნაგებია აგურით. ქუჩისპირა ფასადზე, ხის, ჭვირულ აივანზე, სწორკუთხა კარ- ფანჯრები გამოდის. აივანს პროფილირებული ლავგარდანი აქვს. აივანზე ასასვლელი გვიანდელი ხის კიბე რიკულებიანია. ოთახებში იატაკი შეცვლილია. სახლს, ქუჩის მხარეს, მაღალი ნახევრადსარდაფი აქვს, რომელიც მცირე სარკმლებითაა განათებული. შენობის უკანა ფასადი მაღალია, ორსართულიანი. პირველ სართულზე სავაჭრო რიგის, თაღნარის ოთხი ნიშია. სარკმლები შეცვლილია. მეორე სართულზე ხის ღია, ჭვირული აივანია, აურებითა და დახვრეტილი სვეტისთავებით. სახლზე გაკრულია მემორიალური დაფა წარწერით: "ამ სახლში 1880-1908 წლებში ცხოვრობდა პოეტი სოლომონ (სოლო) გოშაძე. პოეტი თანამშრომლობდა სხვადასხვა ქართულ ჟურნალ-გაზეთებში: ნაკადული, შრომა, ისარი, მეგობარი. თელავში მან ჩამოაყალიბა დრამატული დასი (წარმოდგენებს მართავდა კახეთის სოფლებში). საკუთარი ხარჯებით ქალაქში გახსნა უფასო ბიბლიოთეკა.
ლიტერატურა
კატეგორია:თელავის მუნიციპალიტეტის არქიტექტურული ძეგლები
ზაგრების საერთაშორისო აეროპორტი
ზაგრების საერთაშორისო აეროპორტი (IATA: ZAG, ICAO: LDZA) (Zračna luka Zagreb), აგრეთვე ცნობილი როგორც პლესოს აეროპორტი — საერთაშორისო აეროპორტი ხორვატიაში. მდებარეობს ცენტრალური რკინიგზის სადგურიდან 10 კმ-ში. 2014 წელს გატარებულ მგზავრთა რაოდენობამ 2 430 971 კაცი შეადგინა.
აეროპორტი აგრეთვე ხორვატიის სამხედრო-საჰაერო ძალების 91-ე ბაზირების ადგილს წარმოადგენს, რომლის შემადგენლობაშიცაა გამანადგურებელი მიგ-21, სატრანსპორტო თვითმფრინავი ან-32 და ვერტმფრენი მი-171Ш.
სქოლიო
კატეგორია:ხორვატიის აეროპორტები კატეგორია:საერთაშორისო აეროპორტები
ზემო ზახორის ეკლესიის ნანგრევი
ზემო ზახორის ეკლესიის ნანგრევი — საკულტო ნაგებობა ახალგორის მუნიციპალიტეტის სოფელ ზემო ზახორში. აგებულია შუა საუკუნეებში.
ეკლესია სხვადასხვა ზომის ფლეთილი ქვითაა ნაგები, წყობა ქაოსურია.
დარბაზული ეკლესია გეგმით მართკუთხა მოხაზულობისაა, აღმოსავლეთით დასრულებულია ნახევარწრიული აბსიდით, რომლის ცენტრში შემორჩენილია სარკმლის კვალი.
ლიტერატურა
კატეგორია: ახალგორის მუნიციპალიტეტის ტაძრები
პალმოპოლისი
პალმოპოლისი (Palmópolis) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 630 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ორი მონადირე
ორი მონადირე — ალექსანდრე წუწუნავას 1927 წლის ფილმი. ფილმში სკურპულოზურად არის დამუშავებული ყოფითი დეტალები, გმირთა ჩაცმულობა, სოფლის სახლის მოწყობილობა. გამოყენებულია მრავალი სპეცეფექტი და კომბინირებული გადაღება.
სიუჟეტი
ორ მონადირე ძმას ერთი ქალი შეუყვარდებათ და ერთმანეთის დაუნდობელ მტრად იქცევიან. ძმები გადაწყვეტენ წილისყრას, გამარჯვებულმა უნდა მოკლას დამარცხებული და ქალიც მას დარჩება.
ლიტერატურა
კატეგორია:სსრკ-ის მუნჯი ფილმები კატეგორია:1927 წლის ქართული ფილმები კატეგორია:ალექსანდრე წუწუნავას ფილმები კატეგორია:შავ-თეთრი ფილმები კატეგორია:დრამატული ფილმები
ყარაღან-საათლი
ყარაღან-საათლი (Qaraqan Saatlı) — სოფელი აზერბაიჯანში, აღდაშის რაიონში.
რესურსები ინტერნეტში
კატეგორია:აღდაშის რაიონის სოფლები
ხადილაანის კოშკი
ხადილაანის კოშკი — არქიტექტურული ძეგლი, საფორტიფიკაციო ნაგებობა ახალგორის მუნიციპალიტეტის სოფელ დადიანეთში, უბანი „ხადიანეთი“. აგებულია გვიან შუა საუკუნეებში.
კოშკის კედლები შემორჩენილია ფრაგმენტულად. აღმოსავლეთით ჩანს ზურგის მომრგვალება. დასავლეთით ნაოთხალი შესასვლელია.
გრძივი კედლების მხოლოდ საძირკველია. კოშკი ამოვსებულია ჩამონაშალი ქვით.
ლიტერატურა
კატეგორია:ახალგორის მუნიციპალიტეტის კოშკები
ქუშჩუ-აირიმი
ქუშჩუ-აირიმი (Quşçu Ayrım) — სოფელი აზერბაიჯანში,  ყაზახის რაიონში.
რესურსები ინტერნეტში
კატეგორია:ყაზახის რაიონის სოფლები
ალექსი ჯაფარიძე
ლიტერატურა
კატეგორია:ქართველი აგრონომები კატეგორია:დაბადებული 5 იანვარი კატეგორია:დაბადებული 1899 კატეგორია:გარდაცვლილი 13 მარტი კატეგორია:გარდაცვლილი 1978 კატეგორია:სოფლის მეურნეობის მეცნიერებათა დოქტორები კატეგორია:საქართველოს მეცნიერების დამსახურებული მოღვაწეები კატეგორია:თბილისში დაბადებულები ა
ფშაველის კოშკი
კოშკი ოთხკუთხაა. შემორჩენილია 1,5 მეტრ სიმაღლეზე. ნაგები იყო რიყის ქვითა და ნატეხი ქვით კირის ხსნარზე. შემორჩენილ კედლებზე ამოსულია ხეები.
ლიტერატურა
კატეგორია:თელავის მუნიციპალიტეტის ციხესიმაგრეები
ახალი კალედონიის დამოუკიდებლობის რეფერენდუმი (2018)
მინი|რეფერენდუმის შედეგები რუკის მიხედვით|292x292px 2018 წლის 4 ნოემბერს ახალ კალედონიაში ჩატარდა დამოუკიდებლობის რეფერენდუმი. მოქალაქეებს უნდა აერჩიათ ან ისევ საფრანგეთის შემადგენლობაში ყოფნა ან დამოუკიდებელი სახელმწიფოს წარმოქმნა. დამოუკიდებელი სახელმწიფოს წარმოქმნას მხარი არ დაუჭირა ახალი კალედონიის მოსახლეობის 56,40%-მა, ხოლო დამოუკიდებლობას — 43.60%-მა. საბოლოო ჯამში ახალი კალედონია ისევ საფრანგეთის შემადგენლობაში დარჩა.
დამოუკიდებლობის რეფერენდუმი კიდევ ჩატარდება 2020 წელს და თუ ახალი კალედონიის მოსახლეობა ისევ საფრანგეთის შემადგენლობაში დარჩენას აირჩევს, მაშინ ახალი კალედონიის კონგრესის ერთი მესამედი 2022 წელს იმსჯელებს იმაზე, რომ ჩატარდეს თუ არა რეფერენდუმი თავიდან.
სქოლიო
კატეგორია:დამოუკიდებლობის რეფერენდუმები კატეგორია:დეკოლონიზაცია კატეგორია:რეფერენდუმები ახალ კალედონიაში კატეგორია:2018 წლის რეფერენდუმები
სლონიმი
სლონიმი (Слонім) — ქალაქი ბელარუსში. სლონიმის რაიონის ადმინისტრაციული ცენტრი. მდებარეობს მდინარე შარის სანაპიროზე.
ქალაქ მინსკიდან დაშორებულია 195 კილომეტრით, ხოლო ქალაქ გროდნოდან 143 კილომეტრით. 2010 წლის აღწერის მონაცემებით, ქალაქის მოსახლეობამ 48 800 კაცი შეადგინა. ქალაქი ისტორიულ წყაროებში პირველად იხსენიება 1252 წელს.
რესურსები ინტერნეტში
კატეგორია:ბელარუსის ქალაქები
აბსტინენცია
აბსტინენცია (abstineo) — მავნე ჩვევებისგან თავშეკავება. აბსტინენციის ნიშნებია: საერთო სისუსტე, უსიამოვნო შეგრძნება მთელ სხეულში, თავის ტკივილი, გუნება-განწყობილების დაქვეითება, გულ-სისხლძარღვთა სისტემისა და საჭმლის მომნელებელი ორგანოების მოშლილობა. გრძელდება რამდენიმე დღე ან კვირა.
ლიტერატურა
კატეგორია:ფსიქოპათოლოგიური სინდრომები
გრიმი (სეზონი 2)
ზებუნევრივი დრამატული სატელევიზიო სერიალ „გრიმის“ (Grimm) მეორე სეზონის პრემიერა 2012 წლის 13 აგვისტოს გაიმართა და 2013 წლის 21 მაისს დასრულდა. იგი შედგებოდა 22 ეპიზოდისგან.
რესურსები ინტერნეტში
კატეგორია:2012 წლის ამერიკული სატელევიზიო სეზონები კატეგორია:2013 წლის ამერიკული სატელევიზიო სეზონები სეზონი 1
ჩიგოიანის ეკლესის ნანგრევი
ჩიგოიანის ეკლესის ნანგრევი — არქიტექტურული ძეგლი, ახალგორის მუნიციპალიტეტის სოფელ ჩიგოიანში. აგებულია გვიანი შუა საუკუნეებიში. ძეგლი მდებარეობს სოფლის მიდამოებში მდინარე ქსნის მარცხენა, მაღალ ფერდობზე. ეკლესია სხვადასხვა ზომის, ადგილობრივი წარმოშობის ფლეთილი ქვითაა ნაგები. დარბაზული ეკლესია გეგმით სწორკუთხა მოხაზულობისაა, აღმოსავლეთით სწორკუთხა საკურთხევლის ცენტრში გაჭრილია სარკმელი, რომლის რაფა საფეხურებად ჩამოდის. ეკლესიის თაღ-კამარა ჩამოქცეულია. კედლების შემორჩენილია სხვადასხვა დონის სიმაღლეზე. სამხრეთი შესასვლელი არქიტრავულია. ბალავრის ქვას ქვემოდან შედგმული აქვს ხის მორი, რომელსაც ჯვრისებრი ორნამენტი მიუყვება. ინტერიერი შელესილი უნდა ყოფილიყო. აღმოსავლეთიდან ეკლესიას მაღალი სუბსტრუქცია აქვს.
ლიტერატურა
კატეგორია: ახალგორის მუნიციპალიტეტის ტაძრები
იფნიაანთ ღვთისმშობლის ეკლესია
იფნიაანთ ღვთისმშობლის ეკლესია — არქიტექტურული ძეგლი, მდებარეობს სოფელ ფშაველის სამხრეთით, სასაფლაოზე. თარიღდება განვითარებული შუა საუკუნეებით.
ეკლესია დარბაზულია. სამხრეთიდან მას ეკვრის თანადროული, თითქმის ორჯერ უფრო მოკლე, რამდენადმე დაბალი მინაშენი, რომლის აღმოსავლეთ კედელი ეკლესიის აღმოსავლეთ კედლის ხაზზეა და მასთან წყობითაა შერწყმული. ძველი ნაშენია სხვადასხვა ზომის რიყის ქვით წყობა, ძირითადად, ქაოსურია, თუმცა, ალაგ-ალაგ, თარაზულად გამავალი რიგებიცაა გამოყვანილი, შენობის გარეთა კუთხეები ნაწყობია სუფთად დამუშავებული შირიმის კვადრებით, მოგვიანებით, ეკლესია შეუკეთებიათ, რომლის დროსაც, კედლები გარედან შეულესავი და შეუთეთრებიათ. ეკლესიას ერთადერთი შესასვლელი კედლის ღერძზე, დასავლეთიდან აქვს. კარი სწორკუთხაა, იგი ორივე მხრიდან კედლის შეღრმავებულ არეშია ჩასმული, მათ შორის გარეთა, შეისრული თაღითაა დასრულებული, შიგნითა კი — ნახევარწრიულით.
ეკლესიის დარბაზი მოკლეა, თითქმის კვადრატული მოხაზულობის. აღმოსავლეთიდან მას ერთვის ნახევარწრიული, ეკლესიის იატაკის მიმართ ორი საფეხურით შემაღლებული აფსიდი, რომლის ცენტრში ნახევარწრიულთაღიანი სარკმელია გაჭრილი. სარკმლის სამხრეთით მცირე, სწორკუთხა ნიშაა. ქვემოთ კი, კედელზე, ოთხკუთხა ტრაპეზია მიშენებული. მსგავსი, თითო სარკმელი დანარჩენ კედლებშიცაა დარბაზი გადახურულია ნახევარცილინდრული კამარით. იგივე მოხაზულობა აქვს სატრიუმფო თაღსაც, რომელიც მთლიანად შირიმის, ნათალი ქვებითაა გამოყვანილი. სამხრეთ კედლის აღმოსავლეთ კიდეში, მინაშენში გასავლელი, ვიწრო კარია გაჭრილი. კარი ეკლესიის მხრიდან ნახევარწრიული თაღითა დასრულებული, მინაშენის მხრიდან კი სწორკუთხაა.
ეკლესია მოხატული ყოფილა. მხატვრობის ფრაგმენტებია შემორჩენილი კონქზე, დასავლეთ კარის ტიმპანზე და ტრაპეზზე. დარბაზის იატაკში მხედრულ-წარწერიანი, ორი საფლავის ქვაა. მინაშენი უაფსიდო, ცილინდრული კამარით გადახურული, ოთხკუთხა სათავსია განათებულია აღმოსავლეთ კედლის ცენტრში გაჭრილი მცირე, სწორკუთხა სარკმლით. შენობის ფასადები სადაა. ეკლესიის დასავლეთ ფასადზე, სარკმლის ზემოთ, შირიმის ქვაზე, წრეში ჩასმული, რელიეფური ჯვრის გამოსახულებაა. კედლები დასრულებულია მაღალი ლავგარდნით, რომლის პროფილს თარო, წრეთარგი და ლილვი შეადგენს. ეკლესიაც და მინაშენიც ღარისებრი კრამიტით დაბურული.
დიმიტრი იაზოვი
დიმიტრი ტიმოთეს ძე იაზოვი (Дми́трий Тимофе́евич Я́зов, დმიტრი ტიმოფეევიჩ იაზოვ; დ. 8 ნოემბერი, 1924, იაზოვო, ომსკის ოლქი, რსფსრ, — გ. 25 თებერვალი, 2020, მოსკოვი) — რუსი სამხედრო მოღვაწე, საბჭოთა კავშირის უკანასკნელი მარშალი (1990), საბჭოთა კავშირის თავდაცვის მინისტრი (1987-1991).
ბიოგრაფია
წითელ არმიაში 1941 წლიდან მსახურობდა. მონაწილეობდა მეორე მსოფლიო ომში. 1953 წელს დაამთავრა მოსკოვის უმაღლესი სამხედრო-სამეთაურო სასწავლებელი. 1962-1963 წლებში კარიბის კრიზისის დროს მეთაურობდა კუბაზე საბრძოლო მზადყოფნაში მყოფ მე-400 მოტომსროლელ პოლკს. შემდგომ პერიოდში სამეთაურო თანამდებობებზე იყო საბჭოთა კავშირის თავდაცვის სამინისტროში, მათ შორის, 1971-1973 წლებში იყო ყირიმში 32-ე საარმიო კორპუსის, 1979-1980 წლებში — ჩეხოსლოვაკიაში ჯარების ცენტრალური დაჯგუფების მეთაური, 1980-1984 წლებში — შუა აზიის, 1984-1987 წლებში კი — შორეული აღმოსავლეთის სამხედრო ოლქის ჯარები სარდალი. 1984 წელს მიენიჭა არმიის გენერლის წოდება.
სქოლიო
კატეგორია:დაბადებული 1924 კატეგორია:დაბადებული 8 ნოემბერი კატეგორია:გარდაცვლილი 2020 კატეგორია:გარდაცვლილი 25 თებერვალი კატეგორია:საბჭოთა კავშირის მარშლები კატეგორია:რუსი სამხედრო მოღვაწეები კატეგორია:სსრკ-ის X მოწვევის უმაღლესი საბჭოს დეპუტატები კატეგორია:სსრკ-ის XI მოწვევის უმაღლესი საბჭოს დეპუტატები კატეგორია:სკკპ-ის XXVI ყრილობის დელეგატები კატეგორია:სკკპ-ის XXVII ყრილობის დელეგატები კატეგორია:ფრუნზეს სამხედრო აკადემიის კურსდამთავრებულები
ბლეკ ჩაინა
ანჟელა რენე უაიტი (დ. 11 მაისი, 1988), უფრო მეტად ცნობილი სასცენო სახელით ბლეკ ჩაინა — ამერიკელი მოდელი, რეპერი და ანტრეპრენიორი. კარიერა დაიწყო 2008 წელს. 2011-2014 წლებში ურთიერთობა ჰქონდა რეპერ Tyga-სთან. 2016-2017 წლებში ურთიერთობაში იყო რობ კარდაშიანთან. ჰყავს 2 შვილი. 2010 წელს იყო ნიკი მინაჟის დუბლიორი (ტრიუკების დროს) კანიე უესტის კლიპში „Monster“.
რესურსები ინტერნეტში
კატეგორია:ამერიკელი მოდელები კატეგორია:კარდაშიანების ოჯახი კატეგორია:ამერიკელი რეპერები
ლეჟის ლიგა
მინიატიურა ლეჟის ლიგა — ალბანეთის თავადების სამხედრო-პოლიტიკური გაერთიანება. ლიგა მოქმედებდა 1444-1451 წლებში. დაარსდა ქალაქ ლეჟაში სკანდერბეგის ინიციატივით. ლიგის მთავარი დანიშნულება იყო ბრძოლა ოსმალი დამპყრობლების წინააღმდეგ.
ლიგას ჰქონდა ფულადი ფონდი, ჰყავდა საკუთარი არმია, რომელსაც სკანდერბეგი ხელმძღვანელობდა.
1451 წელს ლეჟის ლიგა დაიშალა. ერთ-ერთი მიზეზი იყო თავადების უკმაყოფილება სკანდერბეგის გაძლიერების გამო. ახალი გაერთიანების მცდელობას ხელი შეუშალა 1468 წელს სკანდერბეგის გარდაცვალებამ.
ლიტერატურა
კატეგორია:ალბანეთის ისტორია
ალისა საოცრებათა ქვეყანაში
„ალისას თავგასავლები საოცრებათა ქვეყანაში“ (Alice’s Adventures in Wonderland — 1865 წლის ფენტეზის ჟანრის მოთხრობა, რომლის ავტორია ინგლისელი მათემატიკოსი ჩარლზ ლატვიჯ (ლუტვიჯ) დოჯსონი. წიგნი მან გამოსცა ფსევდონიმით ლუის კეროლი. იგი აღწერს თუ როგორ მოხვდება მთავარი პერსონაჟი, გოგონა ალისა, კურდღლის სოროდან უცნაურ სამყაროში, რომელშიც გაიცნობს სხვადასხვა ანთროპომორფულ არსებას. ნაწარმოებში ლოგიკასთან ხშირი თამაშია, რამაც მას პოპულარობა მოუპოვა უფროს და უმცროს თაობებშიც. „ალისა“ აგრეთვე ცნობილია, როგორც „ლიტერატურული სისულელის“ ჟანრის მაგალითი. ლიტერატურაზე თუ პოპულარულ კულტურაზე გავლენა იქონია ნაწარმოების მრავალმა პერსონაჟმა, ისევე, როგორც სიუჟეტებმა და ილუსტრაციებმა.
გრიმი (სეზონი 3)
აღწერა
ახალგაზრდა დეტექტივი ნიკ ბერკჰარდტი გრიმების საგვარეულოს შთამომავალია, რომლებიც ადამიანთა სამყაროში მცხოვრებ ავ სულებზე ნადირობდნენ. გრიმების ყველა შთამომავალს შეუძლია დაინახოს ბოროტი არსების ჭეშმარიტი სახე, როგორი ნიღაბიც არ უნდა ჰფარავდეს მას. ნიკის თანაშემწე ხდება გამოსწორებული მაქცია - ედი მონრო, რომელიც მას ძველი მითოლოგიის შესწავლაში ეხმარება...
Tha Blue Carpet Treatment
Tha Blue Carpet Treatment — ამერიკელი რეპერ სნუპ დოგის მერვე სტუდიური ალბომი. გამოვიდა 2006 წელს. ალბომი გამოიცა ლეიბლზე Geffen.
სქოლიო
კატეგორია:სნუპ დოგის ალბომები კატეგორია:2006 წლის ალბომები კატეგორია:ალბომები ეიკონის პროდიუსერობით კატეგორია:ალბომები Battlecat-ის პროდიუსერობით კატეგორია:ალბომები Danja-ს პროდიუსერობით კატეგორია:ალბომები დენონ პორტერის პროდიუსერობით კატეგორია:ალბომები DJ Pooh-ის პროდიუსერობით კატეგორია:ალბომები Dr. Dre-ს პროდიუსერობით კატეგორია:ალბომები Fredwreck-ის პროდიუსერობით კატეგორია:ალბომები მარკ ბეტსონის პროდიუსერობით კატეგორია:ალბომები Nottz-ის პროდიუსერობით კატეგორია:ალბომები ტერეს მარტინის პროდიუსერობით კატეგორია:ალბომები The Neptunes-ის პროდიუსერობით კატეგორია:ალბომები Rhythum D-ს პროდიუსერობით კატეგორია:ალბომები რიკ როკის პროდიუსერობით კატეგორია:ალბომები სტივი უანდერის პროდიუსერობით კატეგორია:ალბომები ტიმბალენდის პროდიუსერობით კატეგორია:ალბომები Soopafly-ს პროდიუსერობით კატეგორია:Geffen Records-ის ალბომები
რიუ-დუ-პრადუ
რიუ-დუ-პრადუ (Rio do Prado) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში.
2010 წლის მონაცემებით, მოსახლეობა 5 217 ადამიანს შეადგენდა, მოსახლეობის სიმჭიდროვე 10.87 კმ²-ზე. ფართობი 479 815 კმ²-ია.
არჩილ თალაკვაძე
არჩილ თალაკვაძე (დ. 16 იანვარი, 1983, მახარაძე, საქართველოს სსრ) — ქართველი პოლიტიკოსი. საქართველოს პარლამენტის წევრი (ქართული ოცნება — დემოკრატიული საქართველო) და საპარლამენტო უმრავლესობის ლიდერი 2016-2019 წლებში, საქართველოს მე-9 მოწვევის პარლამენტის თავმჯდომარე 2019 წლის 25 ივნისიდან 2020 წლის 11 დეკემბრამდე, საქართველოს მე-10 მოწვევის პარლამენტის თავმჯდომარე 2020 წლის 11 დეკემბრიდან 2021 წლის 24 აპრილამდე.
განათლება
2000 წელს დაამთავრა ოზურგეთის N1 საჯარო სკოლა და ჩაირიცხა თბილისის სახელმწიფო სამედიცინო უნივერსიტეტში. 2010 წელს დაასრულა საქართველოს საზოგადოებრივ საქმეთა ინსტიტუტის საზოგადოებრივი ჯანდაცვის პოლიტიკის და მენეჯმენტის პროგრამა. 2015 წელს ჩაირიცხა ლონდონის ეკონომიკის სკოლის აღმასრულებელი მენეჯმენტის პროგრამაში.
კარიერა
არჩილ თალაკვაძე 2007-2010 წლებში მუშაობდა ადამიანის უფლებათა დაცვის სფეროში, საქართველოს სახალხო დამცველის ოფისში, მრჩევლის პოზიციაზე. 2011-2012 წლებში მუშაობა დაიწყო დირექტორის მოადგილედ, აშშ საერთაშორისო განვითარების სააგენტოს დემოკრატიული მმართველობის პროგრამაში, რომელიც სამოქალაქო საზოგადოების გაძლიერებას, პოლიტიკური სისტემის განვითარებას, მედიის თავისუფლებას და დემოკრატიულ რეფორმებს ემსახურებოდა. 2012-2014 წლებში მუშაობდა საქართველოს სასჯელაღსრულებისა და პრობაციის მინისტრის მოადგილედ, სადაც პენიტენციური ჯანდაცვის რეფორმა წარმატებით გაატარა - შედეგად 11-ჯერ შემცირდა სასჯელაღსრულების დაწესებულებებში პატიმართა გარდაცვალების მაჩვენებლები, მინიმუმამდე შემცირდა ტუბერკულოზის გავრცელება და დაიწყო “C” ჰეპატიტის პროგრამა. 2014-2016 წლებში არჩილ თალაკვაძე დაინიშნა საქართველოს შინაგან საქმეთა მინისტრის მოადგილედ, სადაც ორი წლის განმავლობაში საერთაშორისო ურთიერთობებს, მიგრაციის სამსახურის რეფორმას და ცენტრალური აპარატის მუშაობას უძღვებოდა. 2015-2016 წლებში იყო “გლობალური ფონდის” (The Global Fund) მმართველი საბჭოს წევრი, საქართველოს მთავრობის კვოტით.
ოჯახი
ჰყავს მეუღლე და ორი შვილი.
სხვა საქმიანობა
2017 წლიდან თალაკვაძე ოზურგეთის სარაგბო კლუბ „არწივების“ საპატიო და სარბოლო კლუბის „მია ფორსის“ პრეზიდენტია. შავი ზღვის საპარლამენტო ასამბლეის (PABSEC) საქმიანობაში შეტანილი განსაკუთრებული წვლილისთვის დაჯილდოებულია ღირსების მედლით.
სქოლიო
კატეგორია:დაბადებული 16 იანვარი კატეგორია:დაბადებული 1983 კატეგორია:საქართველოს პარლამენტის თავმჯდომარეები კატეგორია:საქართველოს IX მოწვევის პარლამენტის წევრები არჩილ კატეგორია:ოზურგეთში დაბადებულები კატეგორია:საქართველოს X მოწვევის პარლამენტის წევრები კატეგორია:„ქართული ოცნების“ წევრები
ლანგენშაიდტის გამომცემლობა
მინი|250პქ|ოფიციალური ლოგო ლანგენშაიდტის გამომცემლობა (გერმ. Der Langenscheidt-Verlag) — მედიაკონგლომერატი სამეცნიერო და სასწავლო-მეთოდიკური პროგრამით ენების სფეროში. 1956 წლიდან ლანგენშაიდტის სათავო მარკის ოპტიკური სიმბოლო არის ყვითელ ფონზე ლურჯად დაწერილი ლათინური ასო „L“, რომელიც გამომცემლობის სახელწოდებას ლანგენშაიდტს განასახიერებს.
რესურსები ინტერნეტში
კატეგორია:გამომცემლობები კატეგორია:გერმანიის გამომცემლობები კატეგორია:ენა
ყარაღან-სადი
ყარაღან-სადი (Qaraqan Sədi) — სოფელი აზერბაიჯანში, აღდაშის რაიონში.
რესურსები ინტერნეტში
კატეგორია:აღდაშის რაიონის სოფლები
ყიზილჰაჯილი (ყაზახი)
ყიზილჰაჯილი  (Qızılhacılı) — სოფელი აზერბაიჯანში,  ყაზახის რაიონში.
რესურსები ინტერნეტში
კატეგორია:ყაზახის რაიონის სოფლები
ჯანყი გურიაში (ფილმი)
ჯანყი გურიაში — ალექსანდრე წუწუნავას უკანასკნელი ფილმი. ორსერიიანი ფილმი გადაღებულია ეგნატე ნინოშვილის ამავე სახელწოდების რომანის მიხედვით 1928 წელს.
გადაღება
ეგნატე ნინოშვილის რომანი „ჯანყი გურიაში“ წუწუნავას ჯერ კიდევ სცენაზე ჰქონდა დადგმული და მას დიდი აღიარება მოჰყვა. ფილმის გადაღება ლიხაურში მიმდინარეობდა. წუწუნავამ უარი განაცხადა გურული ადათ-წესების, კოლორიტისა და ეგზოტიკის თვითმიზნურ ჩვენებაზე და აქცენტო მთავარ გმირთა სახეების მხატვრულ გამოხატვაზე გააკეთა. ფილმში მრავლადაა მასობრივი სცენები: ხალხმრავალი კრებები და საბრძოლო ბატალიები.
ფილმის წარმოებაში ჩაშვებას მხარს არ უჭერდა სახკინმრეწვის ხელმძღვანელი გერმანე გოგიტიძე. მას მიაჩნდა, რომ ფილმს დიდი დანახარჯები დასჭირდებოდა, წარმატებული კი არ გამოვიდოდა. ბიუჯეტის გადახარჯვის გამო გოგიტიძე თანამდებობიდან გაათავისუფლეს.
რესურსები ინტერნეტში
კატეგორია:სსრკ-ის მუნჯი ფილმები კატეგორია:1928 წლის ქართული ფილმები კატეგორია:ალექსანდრე წუწუნავას ფილმები კატეგორია:შავ-თეთრი ფილმები კატეგორია:ისტორიული ფილმები კატეგორია:ეგნატე ნინოშვილის რომანებზე დაფუძნებული ფილმები
თაზაქენდი (კანგარლი)
თაზაქენდი (Təzəkənd) — სოფელი აზერბაიჯანში, ნახიჩევანის ავტონომიურ რესპუბლიკაში, კანგარლის რაიონში. მოსახლეობის რაოდენობა — 516 კაცი.
რესურსები ინტერნეტში
კატეგორია:კანგარლის რაიონის სოფლები
იკოთის წმინდა ბარბარეს ეკლესია
იკოთის წმინდა ბარბარეს ეკლესია — არქიტექტურული ძეგლი, საკულტო ნაგებობა  ახალგორის მუნიციპალიტეტის სოფელ იკოთში. აგებულია გვიან შუა საუკუნეებში.
ეკლესია ნაგებია სხვადასხვა ზომის ფლეთილი ქვით. დარბაზული ეკლესია გეგმით სწორკუთხა მოხაზულობისაა, აღმოსავლეთით დასრულებულია ასიმეტრიული ფორმის ნახევარწრიული აბსიდით, რომლის ცენტრში გაჭრილია თაღოვანი სარკმელი. სარკმლის ძირში მასიური ტრაპეზის ქვა დგას. აბსიდის ჩრდილოეთით ერთი სწორკუთხა ნიშაა. კონქი ოდნავ შებრტყელებულია. სატრიუმფო თაღი აბსიდის მხრებს ეყრდნობა. ეკლესიის კამარა ნახევარცილინდრულია. დარბაზი ნათდება სამხრეთისა და დასავლეთის სწორკუთხა სარკმლებით. შესასვლელი სამხრეთ კედელშია მოწყობილი. ძეგლი იმდენად არის დაზიანებული, რომ მისი გეგმა არ იკითხება. ეკლესიის საბურავი მთლიანად ჩამოცვენილია. ფასადებს საპირე შემოცლილი აქვს. კედლები დაზიანებულია.
ლიტერატურა
კატეგორია:ახალგორის მუნიციპალიტეტის ტაძრები
არაგუაპასი
არაგუაპასი (Araguapaz) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 304 მეტრზე. მიეკუთვნება გოიასის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ რიუ-ვერმელიუს შემადგენლობაში.
2010 წლის მონაცემებით, მოსახლეობა 7 510 ადამიანს შეადგენდა, მოსახლეობის სიმჭიდროვე 3.42 კმ²-ზე. ფართობი 2 193 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
ალისა საოცრებათა ქვეყანაში (მრავალმნიშვნელოვანი)
ალისა საოცრებათა ქვეყანაში შეიძლება ნიშნავდეს:
ნახიჩევანის რეგიონი
thumb|right|250px| ნახიჩევანის რეგიონი ნახიჩევანის (ეკონომიკური) რეგიონი (Naxçıvan iqtisadi rayonu) — აზერბაიჯანის ეკონომიკური რაიონებიდან ერთ-ერთი. რეგიონი შეიცავს ნახიჩევანის ავტონომიურ რესპუბლიკას, რომელიც წარმოდგენილია ანკლავის სახით. დასავლეთით მისი მოსაზღვრეა თურქეთი, ჩრდილოეთით და აღმოსავლეთით — სომხეთი, სამხრეთით — ირანი. რეგიონში შედის შემდეგი რაიონები: ბაბექი, ჯულფა, კანგარლი, ორდუბადი, სადარაქი, შაჰბუზი და შარური. ასევე, ქალაქი ნახიჩევანი.
ფართობი — 5500 კმ²-ია, რაც მთლიანი აზერბაიჯანის ტერიტორიის 6% შეადგენს. მოსახლეობა — 439,8 ათასი კაცი (2015 წლის მონაცემებით).
მრეწველობა
რეგიონის მრეწველობა ძირითადად წარმოდგენილია მსუბუქი და კვებითი მრეწველობით.
სოფლის მეურნეობა
სოფლის მეურნეობის ძირითადი სფეროებია: მეღვინეობა, თამბაქოს, ხილის და ხორბლის მოყვანა. ასევე ამ ტერიტორიაზე იზრდება შაქრის ჭარხლი, ბოსტნეული და ყვავილები. სასოფლო-სამეურნეო ტერიტორიების სარწყავად გამოიყენება არაქსზე შექმნილი წყალსაცავი. განვითარებულია მეცხვარეობა და მეფუტკრეობა.
სქოლიო
კატეგორია:აზერბაიჯანის რეგიონები კატეგორია:ნახიჩევანის ავტონომიური რესპუბლიკა
ქენქაანის წმინდა გიორგის ეკლესია
ქენქაანის წმინდა გიორგის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ქენქაანში. აგებულია გვიანი შუა საუკუნეებში.
სასაფლაოს ტერიტორიაზე მდებარე ეკლესია სხვადასხვა ზომის ფლეთილი ქვითა და ფიქალითაა ნაგები. აქა-იქ შემორჩენილია შელესილობა. დარბაზული ეკლესია გეგმით სწორკუთხა მოხაზულობისაა, აღმოსავლეთით დასრულებულია აბსიდით, რომლის ცენტრში გაჭრილია არქიტრავული სარკმელი. სარკმლის ძირში და ჩრდილოეთით კუთხეში ტრაპეზის ქვები დგას. აბსიდის ჩრდილოეთით ერთი, ხოლო სამხრეთით წყვილის წორკუთხანიშაა. კონქი შეისრულია. სატრიუმფო თაღი იმ პოსტებს ეყრდნობა. საკურთხევლის წინ შემორჩენილია კანკელის მცირე ნაწილი. ეკლესიის კამარა შეისრულია. არქიტრავული შესასვლელი სამხრეთ კედლის დასავლეთ ნაწილშია გაჭრილი. დასავლეთ კედელში მოწყობილია სწორკუთხა ნიშა. იატაკი მიწაყრილია. კედლები, გარედანაც და შიგნითაც შელესილ-შეთეთრებულია. ეკლესიის საბურავად გამოყენებულია დიდი ზომის ფიქალი. კარნიზი მარტივ პროფილიანია. შემორჩენილია გალავნის ფრაგმენტები.
ინტერფაზა
ინტერფაზა (inter „შორის“, phasis „გამოჩენა“) — უჯრედის მდგომარეობა ორ მიტოზურ გაყოფას შორის. ინტერფაზის დროს ადგილი აქვს უჯრედის მემკვიდრული ინფორმაციის რეალიზაციას, რაც გამოიხატება სპეციფიკური ცილების სინთეზში და უჯრედის ფუნქციური სპეციალიზაციის შესაბამისი სტრუქტურების წარმოქმნაში. ნერვულ უჯრედებში ინტერფაზა მოიცავს პერიოდს უჯრედის ბოლო გაყოფიდან მის სიკვდილამდე.
ლიტერატურა
კატეგორია:ბიოლოგია
Metallica Through the Never (ალბომი)
Metallica Through the Never — ამავე სახელწოდების ფილმის საუნდტრეკი, რომელშიც შეტანილია ამერიკული მძიმე მეტალ-ჯგუფ მეტალიკის სიმღერები. ალბომი გამოვიდა 2013 წლის 24 სექტემბერს, ლეიბლზე Blackened Recordings და რამდენიმე ქვეყანაში წარმატება იქონია.
ალბომის ყველა სიმღერა აღებულია ჯგუფის 2012 წლის კანადური კონცერტებიდან, რომლებიც მოეწყო Through the Never-ის გადაღებისთვის. აქედან მხოლოდ „Orion“ იქნა ჩაწერილი რეპეტიციისას.
სქოლიო
კატეგორია:მეტალიკის საკონცერტო ალბომები კატეგორია:2013 წლის საუნდტრეკები კატეგორია:2013 წლის საკონცერტო ალბომები კატეგორია:დამოუკიდებლად გამოცემული ალბომები
ორშა
ორშა (Орша) — ქალაქი ბელარუსში, წარმოადგენს ორშის რაიონის ადმინისტრაციულ ცენტრს. ქალაქ მინსკიდან, აღმოსავლეთით, დაშორებულია 202 კილომეტრით. 2011 წლის 1 იანვრის აღწერის მონაცემებით, ქალაქის მოსახლეობამ 117 228 კაცი შეადგინა. ფართობი შეადგენს 38,90 კმ²-ს. ორშასთან 1514 წელს გაიმართა ორშის ბრძოლა.
რესურსები ინტერნეტში
კატეგორია:ბელარუსის ქალაქები
რუბინი
2010 წლის მონაცემებით, მოსახლეობა 9 919 ადამიანს შეადგენდა, მოსახლეობის სიმჭიდროვე 10.28 კმ²-ზე. ფართობი 965 174 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ბელარუსის ქალაქების სია
თანამედროვე ბელარუსის რესპუბლიკის ადმინისტრაციული დაყოფა დამტკიცებულია 1938 წელს, ბელარუსის სსრ-ის უმაღლესი საბჭოს მიერ.
2010 წლის დასაწყისში 112 ერთეულს ჰქონდა ქალაქის სტატუსი. მათ შორის:
სქოლიო
კატეგორია:ბელარუსის ქალაქები
იზრაელ გელფანდი
იზრაელ გელფანდი (Изра́иль Моисе́евич Гельфа́нд; დ. 2 სექტემბერი, 1913 — გ. 5 ოქტომბერი, 2009) — მოწინავე საბჭოთა მათემატიკოსი. 800-ზე მეტი სამეცნიერო სტატიისა და დაახლოებით 30 მონოგრაფიის ავტორი; დიდი სამეცნიერო სკოლის დამაარსებელი. ფიზიკა-მათემატიკის მეცნიერებათა დოქტორი (1940).
მოსკოვის სახელმწიფო უნივერსიტეტისა (1941–1990) და რატგერსის უნივერსიტეტის (1990–2009) პროფესორი. შვედეთის სამეფო მეცნიერებათა აკადემიისა (1974) და ლონდონის სამეფო საზოგადოების უცხოელი წევრი (1977). მოსკოვის სახელმწიფო უნივერსიტეტის ასპირანტურის დამთავრების (1935) შემდეგ მუშაობდა იქვე, ხოლო 1953 წლიდან რუსეთის მეცნიერებათა აკადემიის მ. კელდიშის სახელობის გამოყენებითი მათემატიკის ინსტიტუტში.
მოსკოვის მათემატიკური საზოგადოების პრეზიდენტი (1966–1970), სსრკ მეცნიერებათა აკადემიის აკადემიკოსი (1984; 1991 წლიდან რუსეთის მეცნიერებათა აკადემიის აკადემიკოსი). გელფანდის ძირითადი შრომები მიეძღვნა კომუტატური ნორმირებული რგოლების თეორიას, განზოგადებული ფუნქციების თეორიასა და ინტეგრალურ გეომეტრიას. ცდილობდა მათემატიკური მეთოდების გამოყენებას ბიოლოგიაში. ავტორია მრავალრიცხოვანი ნაშრომებისა ნებისყოფითი მოძრაობების, ქსოვილურ კულტურებში უჯრედული მიგრაციის, პროტეომიკისა და ექიმების კლინიკური მუშაობის ალგორითმიზაციის საკითხებზე. მთავარი რედაქტორი ჟურნალისა „ფუნქცონალური ანალიზი და მისი გამოყენება“ (1967).
მიღებული აქვს სსრკ სახელმწიფო პრემია (1951, 1953), ლენინური პრემია (1961), კიოტოს პრემია (1989). 1978 წელს გადაეცა ვოლფის ჯილდო. დაჯილდოებულია ლენინის ორდენით (1954, 1956, 1973).
სქოლიო
კატეგორია:დაბადებული 2 სექტემბერი კატეგორია:დაბადებული 1913 კატეგორია:გარდაცვლილი 5 ოქტომბერი კატეგორია:გარდაცვლილი 2009 კატეგორია:რუსი მათემატიკოსები კატეგორია:ამერიკელი მათემატიკოსები კატეგორია:რუსი ბიოლოგები კატეგორია:ამერიკელი ბიოლოგები კატეგორია:საბჭოთა მათემატიკოსები კატეგორია:საბჭოთა ბიოლოგები კატეგორია:რუსეთის მეცნიერებათა აკადემიის ნამდვილი წევრები კატეგორია:სსრკ-ის მეცნიერებათა აკადემიის ნამდვილი წევრები
რუბენ ვარდანიანი (მოჭიდავე)
რუბენ ვარდანიანი (Ռուբեն Վարդանյան; დ. 26 მაისი, 1929, ერევანი — გ. 21 დეკემბერი, 1996) — სომეხი მოჭიდავე. არის სომხეთის რესპუბლიკის ჩემპიონი, სსრკ-ის ჩემპიონი, სომხეთის რესპუბლიკის დამსახურებული მწვრთნელი, ოლიმპიური კომიტეტის საპატიო წევრი.
ბიოგრაფია
რუბენ ვარდანიანი დაიბადა 1929 წლის 26 მაისს, ერევანში. 1948-1953 წლებში ერევანის ფიზიკური კულტურის უნივერსიტეტის დამთავრების შემდეგ, სწავლა განაგრძო ერევანის სახელმწიფო უნივერსიტეტის იურიდიულ ფაკულტეტზე (1958-1963).
1952 წელს ვარდანიანმა მონაწილეობა მიიღო სსრკ-ის ჩემპიონატში და დაიკავა მე-2 ადგილი, ხოლო 1953 წელს მან მიიღო სსრკ ჩემპიონატის ოქროს მედალი. ის არის ბუდაპეშტში 1954 წლის მსოფლიო სტუდენტური თამაშების მეორე პრიზიორი.
1948 წლიდან ვარდანიანმა საგანმანათლებლო საქმიანობაც დაიწყო. მან გაწვრთნა ასობით მოწინავე სპორტსმენი, სპორტის 20-ზე მეტი ოსტატი, რომელთა დიდი რაოდენობა გახდა ყოფილი სსრკ-ის, ასევე სხვა საერთაშორისო შეჯიბრებების გამარჯვებული და პრიზიორები.
1956-1962 წლებში ვარდანიანი მუშაობდა მასწავლებლად ერევანის ფიზიკური აღზრდის სახელმწიფო ინსტიტუტში. მისმა საქმიანობამ დიდი მოწონება დაიმსახურა და ამიტომ, 1964 წელს მიენიჭა სომხეთის რესპუბლიკის საპატიო მწვრთნელის ტიტული.
აქტიური სპორტის დატოვების შემდეგ, 1962-1992 წლებში იგი იყო „აშხატანკის“ ნებაყოფლობითი სპორტის საზოგდოების ხელმძღვანელი.
ვარდანიანი არის ჭიდაობის ოლიმპიური რეზერვის ახალგაზრდული სპორტული სკოლის დამფუძნებელი; ეს არის სპორტული ცენტრი სადაც გაწვრთნილი არიან სპორტის ოსტატების, სომხეთის, სსრკ-ის, ევროპის, მსოფლიოს და ოლიმპიური თამაშების ჩემპიონები.
ვარდანიანი პირველი სომეხთა საერთაშორისო დამატებითი კატეგორიის მსაჯია. 1969 წლიდან, როგორც საერთაშორისო მსაჯმა, რუბენ ვარდანიანმა მონაწილეობა მიიღო ისეთ ჩემპიონატებში როგორებიც არია: ევროპის და მსოფლიო ჩემპიონატები, ოლიმპიური თამაშები მიუნხენში, მონრეალსა და მოსკოვში.
რესურსები ინტერნეტში
კატეგორია:დაბადებული 26 მაისი კატეგორია:დაბადებული 1929 კატეგორია:გარდაცვლილი 21 დეკემბერი კატეგორია:გარდაცვლილი 1996 კატეგორია:სომეხი მოჭიდავეები კატეგორია:საბჭოთა კავშირის სპორტის ოსტატები
ყარაღან-შიხლარი
ყარაღან-შიხლარი (Qaraqan Şıxlar) — სოფელი აზერბაიჯანში, აღდაშის რაიონში. მოსახლეობის რაოდენობა — 1 892 კაცი.
რესურსები ინტერნეტში
კატეგორია:აღდაშის რაიონის სოფლები
რუსელ დე ბაიოლი
250პქ|მინი|მარჯვნივ|რუსელის მონეტა, რომელზეც მარიამ ღვთისმშობელია გამოსახული რუსელ დე ბაიოლი (Roussel de Bailleul ან Φρανγόπουλος — სიტყვასიტყვით ფრანგების შვილი ; გ. 1077) — ნორმანდიელი ავანტიურისტი. ცნობილია, როგორც ბიზანტიის იმპერატორ რომანოზ IV-ის მიერ დაქირავებული და მის სამსახურში მყოფი მხედართმთავარი. მოიხსენიება აგრეთვე ურსელუს დე ბალიოლის, როსცელინის, როსკელინ დე ბეელის სახელით, ანა კომნენე მას ურსელიუსს უწოდებს.
ანა კომნენეს ალექსიადაში იგი პირველად 1071 წელს, მანასკერტის ბრძოლაში მოიხსენიება, რა დროსაც იგი რონამოზს ეხმარებოდა, მაგრამ თავისი სამხედრო ძალა ბრძოლაში არ ჩართო, რამაც საბოლოოდ ბიზანტიელთა სასტიკი დამარცხება გამოიწვია. ამის მიუხედავად, იგი იმპერიის სამსახურში დარჩა და მოგვიანებით მცირე აზიაში გაიგზავნა 3000 კაციან მძიმედ შეიარაღებულ ფრანგო-ნორმანდიულ კავალერიასთან ერთად. მან მოახერხა გალათიის ნაწილის დაპყრობა და ეს ტერიტორიები დამოუკიდებელ სახელმწიფოდ გამოაცხადა თავისი მმართველობის ქვეშ (1073), როგორც ჩანს, სამხრეთ იტალიელი ნორმანდიელების მაგალითზე. დედაქალაქად აქცია ანკარა, დღევანდელი თურქეთის დედაქალაქი. დაამარცხა იოანე დუკას არმია და გაანადგურა ქალაქი ქრისოპოლისი. მიხეილ VII-მ დახმარება თურქ-სელჩუკებს სთხოვა ტერიტორიების ნაწილის სანაცვლოდ. ტუტუშ I შემოთავაზებას დათანხმდა. რუსელი თავის რაზმებთან ერთად არმენიაკონის თემის ტერიტორიაზე გაიქცა და მიადგა ამასიას. ადგილობრივებმა, კონსტანტინოპოლისაგან სიშორის გათვალისწინებით, დე ბაიოლს ფული გადაუხადეს, რათა დაეცვა ისინი თურქთა შემოსევებისაგან. თუმცა, ალექსი კომნენოსის ინტრიგების შედეგად, რუსელი 1074 წელს ღალატით შეიპყრეს.
1077 წელს გაათავისუფლეს გამოსასყიდის სანაცვლოდ და გაგზავნეს აჯანყებულ ნიკიფორე ბოტანიატესთან საბრძოლველად. თავდაპირველად დაამარცხა კიდეც, მაგრამ მოგვიანებით თვითონაც მას ნიკიფორეს შეუერთდა. იმპერატორმა დასახმარებლად ისევ თურქ-სელჩუკებს მიმართა, რომლებმაც დაამარცხეს რუსელი და დაატყვევეს. იგი კონსტანტინოპოლში გადაიყვანეს, სადაც სიკვდილით დასაჯეს.
წინანდლის ეკლესია
წინანდლის ეკლესია — არქიტექტურული ძეგლი სოფელ წინანდლის ქვემო უბანში. თარიღდება შუა საუკუნეებით. დანგრეულია, შემორჩენილი ნაშთების მაქსიმალური სიმაღლე — 1,5 მეტრია. ეკლესია ნაგები ყოფილა რიყის ქვით. კირის ხსნარზე შესასვლელი დასავლეთიდან ჰქონდა. აღმოსავლეთით კი — ნახევარწრიული აფსიდი.
ლიტერატურა
კატეგორია:თელავის მუნიციპალიტეტის ტაძრები
სატივე (თბილისი)
სატივე — მიკროუბანი თბილისში, ვერეზე. მოქცეულია მტკვრის მარჯვენა სანაპიროს დაქანებულ ფერდობზე, ისტორიული ვერეს უბნის ქვედა წელში ე.წ. ქვედა ვერეზე. უბანი ვერე ამჟამად ცნობილია როგორც ვერა, რაც სათავეს იღებს ამავე დასახელების მდინარე ვერედან (ადრე სკვირეთი და სკორეთი ერქვა). წერილობით წყაროებში მოხსენიებული სოფ. ვერე აზნაურ გაბაშვილების მამული ყოფილა. შუა საუკუნეებში, „წყნეთის გზის“ (პ. მელიქიშვილის ქუჩა) ქვედა ხაზს, ახლანდელ მერაბ კოსტავას ქუჩას მიუყვებოდა დიღმის საქარავნო გზა. იგი XVIII საუკუნიდან გახდა „რუსეთის გზა“, ხოლო XIX საუკუნიდან ოლღას ქუჩის სახელი მიენიჭა. გმირთა მოედანზე გამავალ მის მონაკვეთს კი ჯვრის ქუჩა დაერქვა. ვერის ხიდსაც ჯვრის ხიდს ეძახდნენ, რაც უკავშირდება ყოფ. აბრეშუმის საქსოვი ფაბრიკის ტერიტორიაზე 1846 წელს აღმართულ თუჯის ჯვარს. იგი დადგეს ამ ადგილას გადაბრუნებული ეტლიდან რუსეთში მიმავალი ნიკოლოზ I-ის სასწაულებრივი გადარჩენის აღსანიშნავად. ჯვარი XX საუკუნის 20-იან წლებში აიღეს, როდესაც მდინარე ვერეზე ახალი ქვის ხიდი გადეს, ქუჩა ხელოვნურად აამაღლეს და შეუერთეს საქართველოს სამხედრო გზას.
1880-იანი წლებიდან დაწყებული ვერის ტერიტორიის განაშენიანება სატივის მიკროუბანს არ შეეხო აქ გაშლილი სასაფლაოს გამო. XIX საუკუნის 20-იან წლებში ლაგუნა ვერეს ადგილას მოწყობილი იყო ტივმისადგომი, რომელსაც ვუახლოვდებოდით ვერის შესახვევით. მიკროუბნის ამ ნაწილს ამიტომაც ეძახდნენ სატიოს, ხოლო მისასვლელ გზას სატივე/სატიოს შესახვევს. ვინაიდან აქედან მორებს ეზიდებოდნენ მას მოგვიანებით, მორსაზიდის შესახვევი ეწოდა. ამის შემდეგ გახდა ვერის შესახვევი, დღეს კი კოსტავას I შესახვევია. სასაფლაოს საზღვრებში, XII საუკუნის ლურჯი მონასტრისა და XVIII საუკუნის იოანე ღვთისმეტყველის რუსული ეკლესიის გარდა იდგა წმინდა გიორგის ტაძარიც, რომელიც 1930-იან წლებში სასაფლაოს გადატანისას დაანგრიეს. საპროექტო ობიექტის ნიშნულზე, ვერის შესახვევის კუთხეში ღამის გასათევი სახლი ფუნქციონირებდა, ხოლო საპირისპირო მხარეს, შესახვევის მოპირდაპირე კუთხეში განლაგებულნი იყვნენ მსროლელთა ბატალიონის ყაზარმები. XIX საუკუნის მიწურულიდან მთავარი ქუჩის განაშენიანებას საცხოვრებელი ნაგებობები ქმნიდნენ. გზის ქვედა მონაკვეთის ათვისება შედარებით გვიან, XX საუკუნის 20-30-იანი წლებიდან იწყება. საბჭოთა პერიოდში, 1921 წლიდან, ოლღას ქუჩას ლენინის პროსპექტი ეწოდა, 1989 წლიდან დღემდე კი მერაბ კოსტავას ქუჩაა.
ლიტერატურა
კატეგორია:ძველი თბილისის უბნები
ყაზახბაილი
ყაზახბაილი (Qazaxbəyli) — სოფელი აზერბაიჯანში,  ყაზახის რაიონში.
რესურსები ინტერნეტში
კატეგორია:ყაზახის რაიონის სოფლები
მარტიანის წმინდა გიორგის მეორე ეკლესია
მარტიანის წმინდა გიორგის მეორე ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ მარტიანში. აგებულია გვიან შუა საუკუნეებში.
არუანანი
არუანანი (Aruanã) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 250 მეტრზე. მიეკუთვნება გოიასის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ რიუ-ვერმელიუს შემადგენლობაში.
2010 წლის მონაცემებით, მოსახლეობა 7 496 ადამიანს შეადგენდა, მოსახლეობის სიმჭიდროვე 2.46 კმ²-ზე. ფართობი 3 050 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
მარტიანის წმინდა გიორგის მეორე ეკლესია
ლიტერატურა
კატეგორია:ახალგორის მუნიციპალიტეტის ტაძრები
ხანლარი
ხანლარი, ელენენდორფი — ბრინჯაოს ხანის არქეოლოგიური ძეგლები გამოვლენილი ხანლარის რაიონში 1920-30-იან წლებში (ე. რესლერი, ი. ჰუმელი). ზურნაბადთან გამოვლენილია შუა ბრინჯაოს ხანის გორასამარხი, სადაც აღმოჩნდა თრიალეთური ტიპის მოხატული კერამიკა. მდინარე განჯაჩაიზე გამოვლინდა გვიანდელი ბრინჯაოს ხანის ყორღანული სამაროვანი. ნაპოვნია ბრინჯაოს სატევრები, მახვილები, ორმაგი ცული, ფრინველისა და ზარის ფორმის საკიდები, სამკაული, თეთრად ინკრუსტირებული შავი თიხის ჭურჭელი და სხვა. ი. ჰუმელმა დაადგინა დაკრძალვის წესის კანონზომიერება — სამარხთა ორიენტირება გარკვეული წერტილებიდან, რომელთდ ბორის პიოტროვსკი საკულტო ადგილებად მიიჩნევს. გამოვლინდა ბრინჯაოს ხანის ნამოსახლარი. ქილიქ-დაღში მიგნებულია კაჟის ძველი გამონამუშევრები. სამკაულები აღმოსავლეთ საქართველოს ნიმუშების მსგავსია, იარაღი კი ყარაბაღული და შამქორულია. ჭურჭელზე გამოსახულია ნადირობის სცენები, ადამიანებისა და ცხოველების ფიგურები, გეომეტრიული სიმბოლური სახეები. აღნიშნული კერამიკა გავრცელებული იყო ძვ. წ. VI საუკუნემდე.
ლიტერატურა
კატეგორია:სამარხები
ინქვილინიზმი
ინქვილინიზმი (inquilinus „მომხდური“) — კომენსალიზმის ფორმაა, რაც მდგომარეობს სხვა ცხოველის საცხოვრებელში შეჭრაში, რასაც ჩვეულებრივ მოყვება მასპინძლის დაღუპვა, ხოლო საცხოვრებელს იყენებს მომხდური (მაგ., ზოგიერთი ბუზი კვერცხებს დებს ცოცხალი მოლუსკების ნიჟარებში, სადაც გამოჩეკილი მატლები იკვებებიან მასპინძლის ქსოვილებით, ხოლო ნიჟარას იყენებენ თავშესაფრად).
ლიტერატურა
კატეგორია:ბიოლოგია კატეგორია:ორგანიზმებს შორის დამოკიდებულების ტიპები
ჭაჭამურის ღვთისმშობლის ეკლესია
ჭაჭამურის ღვთისმშობლის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ჭაჭამურში. აგებულია გარდამავალი შუა საუკუნეებში.
ჭაჭამურის ღვთისმშობელი წარმოადგენს მცირე ზომის დარბაზულ ეკლესიას. ძეგლი რიყის ქვითაა ნაგები. ეკლესია თითქმის მთლიანად დანგრეულია. გადარჩენილია დასავლეთ კედლის მცირე ნაწილი. საკურთხევლის აბსიდი დაახლოებით ნახევარი მეტრის სიმაღლეზე შემორჩა, თუმცა მასში აშკარად იკითხება გეგმის ნალისებრი ფორმა. აღსანიშნავია აგრეთვე დასავლეთ კედლის დღემდე შემორჩენილი შებათქაშება. ძეგლის გარშემო შემორჩენილია XIX-XX სს. ქართველი მოსახლეობის საფლავის ქვები.
ლიტერატურა
კატეგორია:ახალგორის მუნიციპალიტეტის ტაძრები
თელავის საცხოვრებელი სახლი (ვაჟა-ფშაველას 17)
თელავის საცხოვრებელი სახლი — არქიტექტურული ძეგლი თელავში. მდებარეობს ვაჟა-ფშაველას ქუჩაზე (№ 17). აგებულია XIX საუკუნის შუა ხანებში.
ქუჩის მხარეს სახლი ერთსართულიანია, მეორე მხარეს კი სარდაფის სახით თითქმის ერთი სართულის სიმაღლე ემატება. სახლი ძველი აგურისა და რიყის ქვის მონაცვლეობითაა ნაშენი. სარდაფი გამოყვანილია ძველი აგურის ლამაზი წყობით, კარ-სარკმლების ალათები ძველია, სქელი, პროფილული საპირვეებითა და ნახევარწრიული თავსართებით. შემორჩენილია ძველი დარაბებიც. სახლს შერჩენილი აქვს ადრინდელი ლურჯი ფერის ნალესობის ნაშთი, სახლის უკან გადიოდა კიბე-ქუჩა, რომელიც გადის თელავის ბაზართან.
ლიტერატურა
კატეგორია:თელავის მუნიციპალიტეტის არქიტექტურული ძეგლები
რადიო თბილისი
„რადიო თბილისი“ — სამაუწყებლო კომპანია ჰერეთის ახალი რადიოსადგური ქალაქ თბილისში, რომელიც მაუწყებლობს 2015 წლის 1 სექტემბრიდან ტალღაზე FM93.5. რადიო „თბილისის“ დაფარვის ზონა მოიცავს სრულიად თბილისსა და მის შემოგარენს, ქალაქებს რუსთავსა და მცხეთას, კახეთის რეგიონს: საგარეჯოს, გურჯაანის, დედოფლისწყაროსა და ლაგოდეხის მუნიციპალიტეტების რიგ სოფლებს. რადიო „თბილისის“ FM93.5 მოსმენა ინტერნეტშიცაა შესაძლებელი. რადიო თბილისის სლოგანია — „რადიო იწყება ჩვენით“. რადიო თბილისი — ეს არის მრავალფეროვანი პროგრამები, მიუკერძოებელი ახალი ამბები და პოპულარული მუსიკა. რადიო თბილისის დამფუძნებელია რამაზ სამხარაძე, მედიამენეჯერი.
რესურსები ინტერნეტში
კატეგორია:საქართველოს რადიოსადგურები
Gone But Not Forgotten
Gone But Not Forgotten — „ბეიტსის მოტელის“ მეორე სეზონის საპრემიერო ეპიზოდი, რომელიც ეთერში 2014 წლის 3 მარტს გავიდა.
აგრესინები
აგრესინები (aggressio „შეტევა“, „თავდასხმა“) — ბაქტერიული წარმოშობის ნივთიერებანი (ცილები, პოლისაქარიდები). უკავშირდებიან სპეციფიკურ ანტისხეულებს, აფერხებენ ბაქტერიების ფაგოციტოზს, ააქტიურებენ ბაქტერიათა მავნე მოქმედებას და ასუსტებენ ორგანიზმის თავდაცვის უნარს.
Gone But Not Forgotten
მოკლე შინაარსი
ნორმანი მის უოტსონის გარდაცვალებას ძალიან განიცდის; ნორმა მოტელის მომავალზე ღელავს, რადგან შემოვლითი გზის აშენებას დაგეგმილ დროზე ადრე იწყებენ; ბრედლი მამამისის მკვლელის ძებნისას უკიდურეს სიტუაციაში ჩავარდება.
აგრესინები
ლიტერატურა
კატეგორია:ბიოლოგია
Gone But Not Forgotten
სიუჟეტი
frameless|left|200px ნორმას სკოლის დირექტორი ურეკავს და ბლერ უოტსონის გარდაცვალების შესახებ აცნობებს, რის შემდეგაც ნორმანს შეკითხვებს უსვამს, თუმცა მას არაფერი ახსოვს. ნორმა, ნორმანი და დილანი დაკრძალვას ესწრებიან, სადაც ნორმანი ემოციებს ვერ იკავებს. მოგვიანებით ჩანს, რომ მას მის უოტსონის მძივებიანი ყელსაბამი აქვს. იმის გარკვევის შემდეგ, რომ ჯერი მარტინი ბლერ უოტსონის საყვარელი იყო, ალკოჰოლის ზემოქმედების ქვეშ მყოფი ბრედლი სახლიდან მანქანით მიდის და თვითმკველობის მიზნით ხიდიდან მდინარეში გადახტება.
frameless|right|200px ოთხი თვის შემდეგ მოტელის ბიზნესის ყვავის. ემა ისევ იქ მუშაობს, ხოლო ნორმანი თავის დროს სარდაფში ატარებს, სადაც ტაქსიდერმიით კავდება. ბრედლის ფსიქიატრიული კლინიკიდან გამოუშვებენ, ხოლო ნორმანს უკან უბრუნებენ წერილებს, რომლებსაც იგი ბრედლის უგზავნიდა.
იმავე ღამეს ბრედლი გილის სახლში მიდის და მას მამამისის სიკვდილის შესახებ ეკითხება. გილი ამბობს, რომ მკვლელის ვინაობა არ იცის და ბრედლის მამას შეუარცხმყოფელი სიტყვით მოიხსენიებს. ამის შემდეგ ის ბრედლის ასაკს ეკითხება და სახლში შესვლას სთავაზობს. ბრედლი უარს ამბობს. მოგვიანებით იგი დატენილ იარაღს მამამისის ნივთების ყუთიდან ამოიღებს. ნორმანი მის სანახავად მიდის და ეუბნება, რომ როცა დახმარება დასჭირდება, მის გვერდით იქნება.
frameless|right|200px მომდევნო დღეს ნორმანი სასაფლაოზე ბრუნდება და უცნობ მამაკაცს, რომელიც მის უოტსონის საფლავზეა, ფოტოებს უღებს, რის შემდეგაც რომეროსთან მიდის. რომერო ნორმანს მისი და ბლერ უოტსონის ურთიერთობის შესახებ ეკითხება. ნორმანი ამბობს, რომ მის უოტსონი მეგობრული ადამიანი იყო და სკოლის სამუშაოებში ძალიან ეხმარებოდა.
frameless|left|200px მარიხუანის დასამუშავებელ ქარხანაში გილი დილანს ეუბნება, რომ ბრედლი მისი ბიზნესიდან შორს დაიჭიროს. რემო დილანს უმხელს, რომ გილს ჯერი მარტინი სძულდა, რადგან იგი და ბლერ უოტსონი (ადგილობრივი მარიხუანის ოჯახის უფროსის შვილი და გილის შეყვარებული) საყვარლები იყვნენ. ნორმა ქალაქის საბჭოს სხდომაზე მიდის, სადაც მის წინადადებას საბჭოს წევრი, ლი ბერმანი, უარყოფს. განრისხებული ნორმა მათი უკანონო აქტივობების გამო ჯავრს ამოიყრის, რის შემდეგაც სხდომა სრულდება.
ბრედლი დილანს საიდუმლოდ შეხვდება, სადაც იგი მას გილის, მამამისისა და ბლერ უოტსონის შესახებ მოუყვება და ეუბნება, რომ შეკითხვების დასმა შეწყვიტოს და ცხოვრება გააგრძელოს. ბრედლი მას შეტყობინებებისთვის პასუხის არგაცემის გამო ეკითხება, რაზეც დილანი პასუხობს, რომ ის ნორმანს მოსწონს და არის საზღვრები, რომელთა გადაკვეთა არ შეიძლება.
frameless|right|200px როცა ნორმა ქალაქის სხდომიდან მიდის, რომერო ეუბნება, რომ ნორმანი მასთან ფოტოსურათით მივიდა. ნორმა განრისხდება, სახლში გაიქცევა და ნორმანს ეჩხუბება, რომ ბლერ უოტსონის სიკვდილით შეპყრობილია და ამის მიზეზს ვერ ხვდება. ნორმანი მას მოუყვება, რაც მოხდა: იმ ღამით იგი ბლერ უოტსონმა თავის სახლში მიიყვანა. როგორც ჩანდა, მის უოტსონი ნორმანმა მიიზიდა და ტანსაცმელს ისე იხდიდა, რომ მას დაენახა. ამ დროს ნორმანი გაითიშა და მხოლოდ ის ახსოვს, რომ სახლისკენ მირბოდა. მას სჯერა, რომ მისი წასვლის შემდეგ სახლში ვიღაც შეიჭრა და მის უოტსონი მოკლა.
ბრედლი გილის სახლში მიდის და მის შეცდენას ცდილობს, რა დროსაც ბლერ უოტსონისა და მამამისის ურთიერთობის შესახებ ეკითხება. ამის შემდეგ იგი ჩანთიდან იარაღს იღებს და გილს თავში ესვრის. პანიკაში ჩავარდნილი ბრედლი ნორმანის ოთახში შეიპარება და მას დახმარებას სთხოვს.
სქოლიო
<!--==Videos==
Gallery
-->
2.1
ვალენტინ კარგინი
ვალენტინ ალექსის ძე კარგინი (Валенти́н Алексе́евич Карги́н; დ. 23 იანვარი [ძვ. სტ. 10 იანვარი], 1907, ეკატერინოსლავი — გ. 21 ოქტომბერი, 1969, მოსკოვი) — საბჭოთა ქიმიკოსი, სსრკ მეცნიერებათა აკადემიის აკადემიკოსი (1953), სოციალისტური შრომის გმირი (1966).
ბიოგრაფია
1930 წელს დაამთავრა მოსკოვის სახელმწიფო უნივერსიტეტი. იმავე წლიდან მუშაობა დაიწყო ლ. კარპოვის სახელობის ფიზიკა-ქიმიური ინსტიტუტში, ხოლო 1956-1969 წლებში მოსკოვის სახელმწიფო უნივერსიტეტში. კარგინის ძირითადი შრომები მიძღვნილია კოლოიდური სისტემებისა და განსაკუთრებით მაღალმოლეკულური ნაერთების ფიზიკურ ქიმიისადმი. შეისწავლა სარეაქციო არის სტრუქტურული მახასიათებლების როლი მაკრომოლეკულების წარმოქმნაში. 1956 წელს მოსკოვის სახელმწიფო უნივერსიტეტში დააარსა სსრკ-ში პირველი მაღალმოლეკულურ ნაერთთა კათედრა.
ლიტერატურა
კატეგორია:დაბადებული 1907 კატეგორია:გარდაცვლილი 21 ოქტომბერი კატეგორია:გარდაცვლილი 1969
რენდოლფ ჩერჩილი
რენდოლფ ჩერჩილი (Randolph Henry Spencer-Churchill; დ. 13 თებერვალი, 1849, ბლენჰეიმის სასახლე, უიდსტოკი, ოქსფორდშირი — გ. 24 იანვარი, 1895,ლონდონი) — მალბოროს 7-ე ჰერცოგის, ჯონ სპენსერ-ჩერჩილის მესამე შვილი. ასევე ინგლისელი პოლიტიკოსი და არისტოკრატი. უინსტონ ჩერჩილის მამა. იყო კონსერვატიული პარტიის წევრი და 1886 წელს იკავებდა ხაზინის კანცლერის პოსტს. გარდაიცვალა 1895 წელს, 46 წლის ასაკში.
სქოლიო
კატეგორია:ბრიტანელი პოლიტიკოსები კატეგორია:დაბადებული 13 თებერვალი კატეგორია:დაბადებული 1849 კატეგორია:გარდაცვლილი 24 იანვარი კატეგორია:გარდაცვლილი 1895
ხინჯაბი
ხინჯაბი (Xincab) — სოფელი აზერბაიჯანში, ნახიჩევანის ავტონომიურ რესპუბლიკაში, კანგარლის რაიონში. მოსახლეობის რაოდენობა —  619 კაცი.
რესურსები ინტერნეტში
კატეგორია:კანგარლის რაიონის სოფლები
ყარასუგუმლაგი
ყარასუგუმლაგი (Qarasuqumlaq) — სოფელი აზერბაიჯანში, აღდაშის რაიონში. მოსახლეობის რაოდენობა — 652 კაცი.
რესურსები ინტერნეტში
კატეგორია:აღდაშის რაიონის სოფლები
გრიმი (სეზონი 4)
მინი|
ზებუნევრივი დრამატული სატელევიზიო სერიალ „გრიმის“ (Grimm) მეოთხე სეზონის პრემიერა 2014 წლის 24 ოქტომბერს გაიმართა და 2015 წლის 15 მაისს დასრულდა. იგი შედგებოდა 22 ეპიზოდისგან.
აღწერა
გრიმის მეოთხე სეზონი, ნიკ ბექჰარტის თავგადასავალი გრძელდება, წინა სეზონში მან დაკარგა თავისი ძალა რისი მეშვეობითაც საზარელი არსებები სააშკარაოზე გამოყადვა, თუმცა ახლა მას მეორე გრიმი ეხმარება თავისი ძალის დაბრუნებაში და არსებებთან ბრძოლაში.
რესურსები ინტერნეტში
კატეგორია:2014 წლის ამერიკული სატელევიზიო სეზონები კატეგორია:2015 წლის ამერიკული სატელევიზიო სეზონები სეზონი 1
სალტუ-და-დივიზა
სალტუ-და-დივიზა (Salto da Divisa) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 120 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში.
2010 წლის მონაცემებით, მოსახლეობა 6 859 ადამიანს შეადგენდა, მოსახლეობის სიმჭიდროვე 7.31 კმ²-ზე. ფართობი 937 924 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ევრილ ჰეინესი
ევრილ ჰეინესი (Avril Dannica Haines; დ. 29 აგვისტო 1969, ნიუ-იორკი, აშშ) — ამერიკელი იურისტი და პოლიტიკური მოღვაწე. ცენტრალური სადაზვერვო სამმართველოს დირექტორის მოადგილე 2013-2015 წლებში, ეროვნული დაზვერვის სააგენტოს პირველი ქალი დირექტორი ჯო ბაიდენის მთავრობაში 2021 წლიდან.